کؤرفز اؤلکهلری قطردهکی تورکییه حربی بازاسینین باغلانماسینی ایستمیر.
آخار. آذ خبر وئریر کی، بو بارهده تورکییه مئدیاسی معلومات یاییب.
خبرده کؤرفز اؤلکهلرینین قطر قارشیسیندا ایرلی سوردویو و داها سونرا سایی ۶-یا ائنن طلبلر سیاهیسیندا سؤزوگئدن طلبین قید اولونمادیغی بیلدیریلیب.
قید ائدک کی، بیر مدت اول سعودییه عربیستانی، بیرلشمیش عرب امیرلیکلری، بحرین و مصر قطر قارشیسیندا ایرلی سوردوکلری طلبلرین سیاهیسینی قیسالتدیغینی آچیقلاییبلار. عرب اؤلکهلری ۱۳ دئتاللی طلبلر پاکتینی ۶ عمومی پرینسیپ اساسیندا یئنیدن فورمالاشدیریبلار. یئنی سیاهیدا ال-جزیره تلکانالینی باغلانیلماسی، همچینین بوتون ایسلام تشکیلاتلارینین قطردن چیخاریلماسی طلبلری یئر آلماییب. بو دفعه عرب اؤلکهلری یئنی «پرینسیپلرین» یئرینه یئتیریلمهسی اوچون واخت قویماییب و اونلارین داها گئنیش کاراکتره مالیک اولدوغونو قید ائدیبلر.
azb_Arab azb_Arab azb_Arab azb_Arab